UZNESENIE VLÁDY SLOVENSKEJ REPUBLIKY
č. 286
z 23. apríla 2003

k návrhu Stratégie prevencie kriminality v SR 
(aktualizácia na roky 2003 – 2006)

Číslo materiálu:	2497/2003	
Predkladateľ:	minister vnútra – predseda Rady vlády SR pre prevenciu kriminality	
Vláda
A.	schvaľuje
A.1.	návrh Stratégie prevencie kriminality v SR (aktualizácia na roky 2003 – 2006);
B.	ukladá
ministrovi vnútra
B.1.	zabezpečiť vypracovanie návrhu zákona o prevencii kriminality a inej protispoločenskej činnosti a predložiť ho na rokovanie vlády
	do 30. júna 2005
B.2.	v spolupráci s podpredsedom vlády a ministrom financií zabezpečiť v rámci možností štátneho rozpočtu v rozpočtovej kapitole Ministerstva vnútra SR finančné prostriedky na podporu preventívnych programov, schválených Radou vlády SR pre prevenciu kriminality
	v rámci prípravy návrhu štátneho rozpočtu na roky 2005 a 2006
ministrovi vnútra
podpredsedovi vlády a ministrovi spravodlivosti
ministrovi práce, sociálnych vecí a rodiny
ministrovi zdravotníctva
ministrovi školstva
ministrovi kultúry
ministrovi obrany
podpredsedovi vlády a ministrovi hospodárstva a pre správu a privatizáciu národného majetku
ministrovi pôdohospodárstva
ministrovi výstavby a regionálneho rozvoja
ministrovi dopravy, pôšt a telekomunikácií
ministrovi životného prostredia
B.3.	prijať opatrenia na zvýšenie efektívnosti činnosti pracovísk prevencie kriminality, zriadených na prípravu, realizáciu a hodnotenie účinnosti preventívnych programov a aktivít v rámci pôsobnosti ministerstiev
	do 30. mája 2003
B.4.	rozpracovať aktualizáciu Stratégie prevencie kriminality v SR na roky 2003 –2006 formou rezortných koncepcií a programov prevencie, každoročne definovať priority prevencie a hodnotiť ich realizáciu
	do 15. júna 2003 a priebežne podľa programu zasadnutí rady
B.5.	vyčleňovať prostriedky v rámci rozpočtov svojich rezortov na prevenciu kriminality na základe návrhov svojich pracovísk pre prevenciu 
	každoročne v rokoch 2003 - 2006
B.6.	predkladať Rade vlády SR pre prevenciu kriminality správy o stave plnenia úloh v prevencii a prioritách prevencie na nasledujúci rok
	každoročne podľa programu zasadnutí rady
ministrovi vnútra - predsedovi Rady vlády Slovenskej republiky pre prevenciu kriminality
B.7.	vydať aktualizáciu Stratégie prevencie kriminality v SR na roky 2003 – 2006 vo forme brožúry v potrebnom množstve pre orgány, koordinátorov a subjekty prevencie na celoštátnej, regionálnej a miestnej úrovni a zainteresované inštitúcie
	do 15. júna 2003
B.8.	predložiť na rokovanie vlády návrh novelizovaného štatútu, rokovacieho poriadku a zoznamu členov Rady vlády SR pre prevenciu kriminality 
	do 30. apríla 2003
B.9.	zamerať činnosť Rady vlády SR pre prevenciu kriminality na zabezpečovanie úloh vyplývajúcich z aktualizácie Stratégie prevencie kriminality v SR
	priebežne v rokoch 2003 - 2006
B.10.	predkladať na rokovanie vlády správy o plnení úloh v predchádzajúcom roku vyplývajúcich z aktualizácie Stratégie prevencie kriminality v SR a prioritách prevencie na nasledujúci rok
	do 30. apríla 2004 a každoročne
B.11.	v súlade s Viedenskou deklaráciou o kriminalite a justícii, schválenou rezolúciou Valného zhromaždenia OSN č. 55/59 zo 4. decembra 2000 prijať opatrenia na priebežné dopĺňanie aktualizovanej Stratégie prevencie kriminality v SR o úlohy vyplývajúce z implementácie dokumentov orgánov OSN, Rady Európy a Európskej únie do dokumentov SR, opatrenia na zabezpečenie výskumu v prevencii kriminality a profesionalizácie výkonných pracovníkov prevencie kriminality
	priebežne v rokoch 2003 – 2006
prednostom krajských úradov
prednostom okresných úradov
B.12.	prijať opatrenia na kompletizáciu a zvýšenie efektívnosti komisií pre prevenciu protispoločenskej činnosti ako svojich poradných orgánov, ktoré iniciujú a koordinujú preventívne aktivity v rámci pôsobnosti úradov
	do 30. apríla 2003 
B.13.	zriadené funkcie koordinátorov prevencie protispoločenskej činnosti organizačne začleniť v kancelárii prednostu, podľa možností bez kumulovania ich pracovnej náplne s inými úlohami
	do 30. apríla 2003 
B.14.	zabezpečiť rozpracovanie aktualizácie Stratégie prevencie kriminality v Slovenskej republike formou krajských a okresných programov prevencie, stanoviť priority na jednotlivé roky a zabezpečiť ich realizáciu prostredníctvom komisií a koordinátorov prevencie protispoločenskej činnosti
	do 15. júna 2003 a priebežne
B.15.	vyčleňovať prostriedky v rámci svojich rozpočtov na prevenciu kriminality na základe návrhov svojich komisií pre prevenciu 
	každoročne
B.16.	predkladať Rade vlády SR pre prevenciu kriminality správy o stave plnenia úloh v prevencii a o prioritách v prevencii na nasledujúce obdobie
	priebežne podľa programu zasadnutí rady
B.17.	spolupracovať pri plnení úloh B.12 až B.16 tohto uznesenia so samosprávnymi krajmi, samosprávami miest a obcí 
	priebežne
C.	žiada
predsedov samosprávnych krajov
C.1.	spolupracovať pri plnení úloh B.12 až B.16 tohto uznesenia s prednostami krajských úradov a s prednostami okresných úradov 
D.	zrušuje
D.1.	uznesenie vlády SR č. 482 z 9. júna 1999 k návrhu Stratégie prevencie kriminality v SR.
Vykonajú:	príslušní ministri
		prednostovia krajských úradov 
		prednostovia okresných úradov
Na vedomie:	predsedovia samosprávnych krajov 
generálny prokurátor 
		predseda Najvyššieho súdu SR
		predseda Združenia miest a obcí Slovenska